1-1-1

ส่วนที่ 1

ข้อมูลสรุป (Executive Summary)

บริษัท แชงกรี-ลา โฮเต็ล จำกัด (มหาชน) ประกอบธุรกิจหลักด้านโรงแรม เพื่อให้เช่าที่พักอาศัย
จำหน่ายอาหารและเครื่องดื่ม การประชุมและการจัดเลี้ยง พร้อมทั้งให้บริการอื่นๆ
อันเกี่ยวเนื่องกับธุรกิจโรงแรม

โรงแรมมีจุดเด่น คือ เป็นโรงแรมระดับห้าดาวที่อยู่ริมแม่น้ำแห่งเดียวที่ตั้งอยู่ติดสถานีรถไฟฟ้า
และมีจำนวนห้องพักมากที่สุด รวมทั้งมีห้องจัดประชุม สัมมนา
ห้องแสดงสินค้าจำนวนมากเพียงพอสำหรับความต้องการของลูกค้า
และมีสถานที่สวยงามสามารถดึงดูดนักท่องเที่ยวได้

ผลประกอบการ

ในรอบระยะเวลาบัญชีสิ้นสุด ณ วันที่ 31 ธันวาคม 2544
บริษัทมีกำไรรวมก่อนการตั้งสำรองเผื่อผลขาดทุนจากเงินให้กู้ยืมและเงินลงทุนในบริษัทร่วมและภาษีเงินได้เป็นจำนวน
491.13 ล้านบาท ซึ่งลดลงเมื่อเทียบกับงวดเดียวกันของปี 2543 ซึ่งมีกำไร 632.23 ล้านบาท
และบริษัทมีกำไรสุทธิรวมหลังจากหักสำรองเผื่อผลขาดทุนจากเงินให้กู้ยืมและเงินลงทุนในบริษัทร่วมและภาษีเงินได้เป็นจำนวน
128.80 ล้านบาท ซึ่งเพิ่มขึ้นเมื่อเทียบกับงวดเดียวกันของปี 2543 ซึ่งมีกำไรสุทธิรวมจำนวน
117.85 ล้านบาท

การดำเนินงานของโรงแรม

ในปี 2544 บริษัทมีรายได้จากธุรกิจโรงแรม 1,425 ล้านบาท ซึ่งลดลงจากปีก่อน 130.0 ล้านบาท
หรือเท่ากับร้อยละ 8.4 โดยมีอัตราการเข้าพักร้อยละ 57.3 และอัตราค่าห้องพักเฉลี่ยเท่ากับ
4,345.30 บาท มีรายได้ค่าห้องพัก 741.0 ล้านบาท ลดลงจากปีก่อน 74.0 ล้านบาท
หรือเท่ากับร้อยละ 9.1 ซึ่งรายได้ค่าห้องพักมาจากลูกค้าที่มาท่องเที่ยวเป็นกลุ่ม ลูกค้าที่เป็นบริษัท
ลูกค้าที่มาประชุมและอื่นๆ รายได้ค่าอาหารและเครื่องดื่ม 580.7 ล้านบาท ลดลงจากปีก่อน 35
ล้านบาท หรือเท่ากับร้อยละ 5.7 เนื่องจากจำนวนลูกค้าที่มาใช้บริการลดลง 199,371 ราย
หรือเท่ากับร้อยละ 19 ในขณะที่ ค่าอาหารและเครื่องดื่มเฉลี่ยต่อการให้บริการหนึ่งครั้งเพิ่มขึ้น
94.50 บาท หรือร้อยละ 17
ซึ่งรายได้ค่าอาหารและเครื่องดื่มเป็นรายได้จากห้องอาหารค็อฟฟี่การ์เด้น 156.1 ล้านบาท
หรือเท่ากับร้อยละ 27 ของรายได้ค่าอาหารและเครื่องดื่มทั้งหมด ส่วนจัดเลี้ยงจำนวน 136.6
ล้านบาท หรือเท่ากับร้อยละ 23.5 ห้องอาหารแชงพาเลสและห้องอาหารศาลาทิพย์ร้อยละ 7
และห้องอาหารแอนเจลินีร้อยละ 15 ส่วนรายได้จากแผนกต่างๆ ลดลงจำนวน 22 ล้านบาท
หรือเท่ากับร้อยละ 17 เนื่องจากอัตราการเข้าพักลดลง

ในปีนี้ การปรับปรุงตกแต่งโรงแรมยังคงดำเนินการอย่างต่อเนื่องโดยมีจุดมุ่งหมายเพื่อขยายตลาด
การปรับปรุงที่กำลังดำเนินการอยู่ในขณะนี้คือ การปรับปรุงในส่วนอาคารแชงกรี-ลาวิง ได้แก่
การปรับปรุงใหญ่ห้องพักชั้นบนสุดจำนวนแปดชั้น พร้อมด้วยห้องฮอไรซันคลับเลาน์จใหม่
รวมทั้งล็อบบี้เลาน์จ แผนกต้อนรับ และพื้นที่ใช้สอยส่วนกลางอื่นๆ
ส่วนการปรับปรุงห้องอาหารค็อฟฟี่การ์เด้นจะแล้วเสร็จภายในปีนี้
เฮลท์คลับใหม่และสปาจะเริ่มดำเนินการในปี 2546 นอกจากนี้
โรงแรมยังได้ดำเนินการปรับปรุงย่อยห้องพักทั้งหมด ห้องประชุม
รวมทั้งพื้นที่ใช้สอยส่วนกลางที่อาคารกรุงเทพวิงด้วย
ซึ่งการดำเนินการเหล่านี้เพื่อทำให้ลูกค้าเห็นว่าโรงแรมมีห้องพัก ห้องอาหารใหม่
เพื่อให้สามารถแข่งขันได้

เงินปันผล

คณะกรรมการเสนอให้จ่ายเงินปันผลแก่ผู้ถือหุ้น สำหรับปีสิ้นสุด ณ วันที่ 31 ธันวาคม 2544
ในอัตราหุ้นละ 1.00 บาทโดยจะเสนอให้ที่ประชุมสามัญผู้ถือหุ้นที่จะจัดให้มีขึ้นในวันที่ 25 เมษายน
2545 พิจารณาอนุมัติ ซึ่งหากที่ประชุมผู้ถือหุ้นดังกล่าวมีมติอนุมัติ
บริษัทจะดำเนินการจ่ายเงินปันผลให้แก่ผู้ถือหุ้นในวันที่ 23 พฤษภาคม 2545

1-1-2

1-1-2

การลงทุน

ในเดือนธันวาคม 2544 บริษัทได้ซื้อหุ้นเพิ่มทุนในบริษัท วัฒนธานี จำกัดเป็นจำนวนเงิน 1,288
ล้านบาท ทำให้สัดส่วนการถือหุ้นในบริษัทดังกล่าวเพิ่มขึ้นจากร้อยละ 99.99 เป็นร้อยละ 100
ในขณะเดียวกัน บริษัทก็ได้ขายหุ้นทั้งหมดที่ถืออยู่ในบริษัท Apizaco จำกัด และบริษัท Hasfield
Holdings จำกัด ให้แก่บริษัท วัฒนธานี จำกัด ในราคามูลค่าตามบัญชีของทั้งสองบริษัท

โรงแรม Traders Yangon ซึ่งบริษัทถือหุ้นอยู่ในอัตราร้อยละ 22.22
ยังคงมีผลประกอบการขาดทุน เนื่องจากปัญหาความไม่แน่นอนทางการเมืองในประเทศเมียนมาร์ คือ
มีรายได้ 4.94 ล้านเหรียญสหรัฐ ซึ่งใกล้เคียงกับปีที่แล้ว อัตราการเข้าพักร้อยละ 35.65
เพิ่มขึ้นจากปี 2543 ประมาณร้อยละ 0.71 ในขณะที่อัตราค่าห้องพักเฉลี่ยลดลง 1.44 เหรียญสหรัฐ
ส่วนโครงการก่อสร้างที่พักอาศัยให้เช่าและศูนย์การค้าซึ่งดำเนินการโดยบริษัท Shangri-La
Yangon จำกัดและบริษัท Traders Square จำกัด ตามลำดับ
ได้เลื่อนออกไปเนื่องจากสภาพการตลาดในเมือง Yangon ยังไม่ดีขึ้น

แนวโน้มในอนาคต

ประเทศไทยได้ประกาศแผนที่จะทำให้ประเทศไทยเป็นหนึ่งในห้าประเทศที่น่าท่องเที่ยวที่สุดในโลก
ถึงแม้ว่าอนาคตของธุรกิจท่องเที่ยวจะมีความไม่แน่นอน
แต่รัฐบาลก็ยังเชื่อมั่นว่าประเทศไทยจะเป็นประเทศที่ติดอันดับหนึ่งในห้าประเทศที่น่าท่องเที่ยวที่สุดในโลก

ปี 2545 เป็นปีที่โรงแรมมีโครงการปรับปรุงตกแต่งโรงแรมตลอดทั้งปี ดังนั้น
โรงแรมจึงต้องพยายามรักษาฐานลูกค้าในปัจจุบันให้ได้มากที่สุด
เพื่อให้มั่นใจว่าลูกค้าจะกลับมาใชับริการอีกเมื่อการปรับปรุงเสร็จเรียบร้อยแล้ว

โรงแรมยังคงมีจุดเด่นในการเป็นโรงแรมระดับห้าดาวที่อยู่ริมแม่น้ำแห่งเดียวที่ตั้งอยู่ติดสถานีรถไฟฟ้า
และเป็นโรงแรมห้าดาวที่มีจำนวนห้องพักมากที่สุด รวมทั้งมีจำนวนห้องจัดประชุม สัมมนา
ห้องแสดงสินค้าจำนวนมากเพียงพอสำหรับความต้องการของลูกค้า
และมีสถานที่สวยงามดึงดูดนักท่องเที่ยวทั่วไป

การปรับปรุงโปรแกรม “โกลเด้น เซอร์เคิ้ล” ซึ่งได้ดำเนินการในระหว่างปีที่แล้ว
ทำให้ลูกค้ากลับมาใช้บริการที่โรงแรมอีก และช่วยให้มีจำนวนลูกค้าประจำรายใหม่เพิ่มขึ้น

การปรับปรุงตกแต่งห้องพักชุดแรกจะแล้วเสร็จในเดือนมิถุนายน 2545
ซึ่งจะทำให้โรงแรมสามารถแข่งขันอยู่ในแนวหน้าในกลุ่มโรงแรมระดับเดียวกัน นอกจากนี้
ยังเพิ่มโอกาสในการหาลูกค้ากลุ่มที่ให้กำไรสูงได้

โปรแกรมส่งเสริมการขายสำหรับอาหารและเครื่องดื่ม “พรีเมียร์คลับ”
ยังคงได้รับความนิยมโดยมีสมาชิกเพิ่มขึ้น
เนื่องจากมีการจัดรายการโปรโมชั่นสำหรับลูกค้าที่เป็นสมาชิก “พรีเมียร์คลับ” เป็นครั้งคราว
เพื่อสนับสนุนให้ลูกค้ามาใช้บริการมากขึ้น

คณะกรรมการตรวจสอบและคณะกรรมการบริษัท

คณะกรรมการตรวจสอบของบริษัท ซึ่งได้รับการแต่งตั้งเมื่อวันที่ 15 พฤศจิกายน 2542
ตามข้อกำหนดของตลาดหลักทรัพย์แห่งประเทศไทย ปัจจุบันประกอบด้วยนายโกวิทย์ โปษยานนท์
ซึ่งได้รับการแต่งตั้งเป็นประธานคณะกรรมการตรวจสอบแทนนายโชติ โสภณพนิช ที่ขอลาออก
นายเกล็ดชัย เบญจอาธรศิริกุล และนายไชยวัฒน์ บุนนาค ในปี 2544
คณะกรรมการตรวจสอบมีการประชุม 4 ครั้ง และได้ปฏิบัติหน้าที่และภาระกิจอย่างเต็มความสามารถ

ในนามของคณะกรรมการ ข้าพเจ้าขอต้อนรับนายค๊อก คูน โฮ
ผู้ซึ่งได้รับการแต่งตั้งจากที่ประชุมคณะกรรมการบริษัท เมื่อวันที่ 14 สิงหาคม 2544
ให้เป็นกรรมการผู้จัดการของบริษัทแทนนายโทมัส แคมพอส ซีต้า, เจอาร์ ที่ขอลาออก
และขอต้อนรับมาดามค๊อก ออน ควอง และนายโกวิทย์ โปษยานนท์
ที่ได้รับแต่งตั้งให้เป็นกรรมการใหม่ของบริษัทด้วย